Source: https://www.riigiteataja.ee/akt/119052018007
Timestamp: 2020-07-09 21:57:46+00:00
Document Index: 6925679

Matched Legal Cases: ['§ 106', '§ 1972', '§ 105', '§ 106', '§ 106', '§ 43']

RT I, 19.05.2018, 7
(4) Elamisloa alusel Eestis viibiv välismaalane, kellele elamisloa andmise tingimuseks on kindlustuskaitse olemasolu, teavitab viivitamata Politsei- ja Piirivalveametit enda haigusest või vigastusest tingitud ravikulude tasumist tagava kindlustuslepingu lõppemisest või lõpetamisest või ravikindlustuse seaduses sätestatud ravikindlustuse lõppemisest, kui selle tulemusel isikul kindlustuskaitse Eestis puudub.
(51) Välismaalane, kelle lühiajaline töötamine on registreeritud välismaalaste seaduse § 106 lõike 10 alusel ja kelle majutus ei ole korraldatud tööandja poolt või kaudu, teavitab Politsei- ja Piirivalveametit enda majutuse asukoha või majutuse tingimuste muutumisest, välja arvatud juhul, kui nimetatud asjaolu nähtub riiklikust registrist.
(6) Välismaalane teavitab Politsei- ja Piirivalveametit käesoleva paragrahvi lõigetes 1–51 nimetatud asjaoludest kirjalikult ning lisab teatele nimetatud asjaolu tõendava dokumendi või selle koopia.
(7) Välismaalane, kellele on antud elamisluba välismaalaste seaduse § 1972 alusel, teavitab Politsei- ja Piirivalveametit investeeringu, mille alusel tähtajaline elamisluba ettevõtluseks anti, muutumisest.
(11) Tööandjal ei ole käesoleva paragrahvi lõikes 1 nimetatud teavitamiskohustust, kui välismaalane töötab Eestis välismaalaste seaduse § 105 alusel.
(21) Tööandja teavitab Politsei- ja Piirivalveametit välismaalase majutuse asukoha või majutuse tingimuste muutumisest, kui välismaalase lühiajaline töötamine on registreeritud välismaalaste seaduse § 106 lõike 10 alusel ja välismaalase majutus on korraldatud tööandja poolt või kaudu, välja arvatud juhul, kui nimetatud asjaolu nähtub riiklikust registrist.
(22) Vastuvõttev üksus teavitab Politsei- ja Piirivalveametit töötamise tingimuste muutumisest, kui välismaalase lühiajaline töötamine on registreeritud välismaalaste seaduse § 106 lõike 13 alusel.
(3) Tööandja teavitab Politsei- ja Piirivalveametit käesoleva paragrahvi lõigetes 1–22 nimetatud asjaoludest kirjalikult.
(1) Õppeasutus teavitab Politsei- ja Piirivalveametit õppimiseks tähtajalise elamisloa saanud välismaalase, õppimiseks viisa saanud välismaalase ja välismaalaste seaduse § 43 lõike 1 punktis 10 nimetatud Euroopa Liidu liikmesriigi pädeva asutuse antud pikaajalise viisa või elamisloa alusel Eestis õppiva välismaalase ettenähtud ajal õppetööle mitteasumisest, elamisloa omamiseks nõutud ulatuses õppekava täitmata jätmisest, õppeasutusest eksmatrikuleerimisest, õpingute lõpetamisest või katkestamisest või välismaalasega praktikalepingu sõlmimisest või sõlmitud praktikalepingu lõpetamisest või välismaalase ajutisest õppima asumisest teise Euroopa Liidu liikmesriiki kahe nädala jooksul nimetatud asjaolu aset leidmisest arvates.